જામનગર જિલ્લાને કચ્છ-કંડલા સાથે જોડતો અતિ મહત્વના રાજ્ય ધોરીમાર્ગ પર આમરણ નજીક ત્રણ ગાળા વાળો રાજાશાહી વખતનો 70 વર્ષ જુનો બ્રીજ તુટી જવાની ઘટના બાદ વાહન વ્યવહાર દિવસભર ખોરવાય જવા પામ્યો હતો, દરમિયાન આ અગાઉ સ્ટેટ હાઇવે પર કાલાવડ નજીક બે બ્રીજ તુટી જવાના બનાવ સામે આવ્યા છે છતાં માર્ગ અને મકાન વિભાગ દ્વારા ઘડો લીધો નથી તેવામાં કાર્યપાલક ઇજનેર જવાબ આપે છે કે, માણસ પણ મરી જાય છે ત્યારે બ્રીજ તુટી જાય તેમાં નવી નવાઇ નહી તેવો નફફટાઇથી જવાબ આપતા ચકચાર જાગી છે.